CELEX: 62016TA0633
Language: sk
Date: 2017-11-29 00:00:00
Title: Vec T-633/16: Rozsudok Všeobecného súdu z 29. novembra 2017 – Bilde/Parlament („Pravidlá o úhrade výdavkov a príspevkov poslancov Európskeho parlamentu — Príspevok na asistenta poslanca Parlamentu — Vymáhanie neoprávnene vyplatených súm — Právomoc generálneho tajomníka — Electa una via — Právo na obhajobu — Dôkazné bremeno — Povinnosť odôvodnenia — Legitímna dôvera — Politické práva — Rovnosť zaobchádzania — Zneužitie právomoci — Nezávislosť poslancov — Skutkový omyl — Proporcionalita“)

22.1.2018   
            
            
               SK
            
            
               Úradný vestník Európskej únie
            
            
               C 22/36
            
         Rozsudok Všeobecného súdu z 29. novembra 2017 – Bilde/Parlament
   (Vec T-633/16) (1)
   
   ((„Pravidlá o úhrade výdavkov a príspevkov poslancov Európskeho parlamentu - Príspevok na asistenta poslanca Parlamentu - Vymáhanie neoprávnene vyplatených súm - Právomoc generálneho tajomníka - Electa una via - Právo na obhajobu - Dôkazné bremeno - Povinnosť odôvodnenia - Legitímna dôvera - Politické práva - Rovnosť zaobchádzania - Zneužitie právomoci - Nezávislosť poslancov - Skutkový omyl - Proporcionalita“))
   (2018/C 022/49)
   Jazyk konania: francúzština
   
      Účastníci konania
   
   
      Žalobkyňa: Dominique Bilde (Lagarde, Francúzsko) (v zastúpení: G. Sauveur, avocat)
   
      Žalovaný: Európsky parlament (v zastúpení: G. Corstens a S. Seyr, splnomocnení zástupcovia)
   
      Vedľajší účastník, ktorý v konaní podporuje žalovaného: Rada Európskej únie (v zastúpení: M. Bauer, R. Meyer a A. Jensen, splnomocnení zástupcovia)
   
      Predmet veci
   
   Návrh založený na článku 263 ZFEÚ na zrušenie rozhodnutia generálneho tajomníka Parlamentu z 23. júna 2016 o vymáhaní sumy 40 320 eur od žalobkyne, ktorá bola neoprávnene vyplatená na asistenta poslanca Parlamentu, oznámenia a vykonávacích opatrení tohto rozhodnutia, ktoré sú uvedené v listoch generálneho riaditeľa generálneho riaditeľstva Parlamentu pre financie z 30. júna a 6. júla 2016, ako aj súvisiaceho oznámenia o dlhu z 29. júna 2016, a jednak návrh založený na článku 268 ZFEÚ na náhradu ujmy, ktorú žalobkyňa údajne utrpela najmä v dôsledku uvedeného rozhodnutia
   
      Výrok rozsudku
   
   
               1.
            
            
               Žaloba sa zamieta.
            
         
               2.
            
            
               Pani Dominique Bilde znáša svoje vlastné trovy konania a je povinná nahradiť trovy konania, ktoré vynaložil Európsky parlament.
            
         
               3.
            
            
               Rada Európskej únie znáša svoje vlastné trovy konania.
            
         
      (1)  Ú. v. EÚ C 383, 17.10.2016.